- Hindi News
- National
- 620 गांव जुड़ चुके पेयजल लाइनों से, 5 माह बाद 330 गांवों में दूर होगा संकट
620 गांव जुड़ चुके पेयजल लाइनों से, 5 माह बाद 330 गांवों में दूर होगा संकट
ये कालीसिंध बांध है, इससे 60 गांवों की प्यास बुझेगी
अबआने वाले समय में जिले का कोई भी गांव सतही पेयजल से वंचित नहीं रहेगा। अभी 620 गांवों को पाइप लाइन से जोड़ा गया है जबकि 330 गांवों में मार्च से लेकर मई 2016 तक लोगों को पानी उपलब्ध हो सकेगा। अभी इन गांवों में पानी की काफी समस्या है।
पीएचईडी का दावा है कि पेयजल से वंचित गांवों को हैंडपंप और जनता जल योजना से जोड़ा गया है, लेकिन हकीकत में इनमें से कई गांवों में हैंडपंप खराब पड़े हैं और जनता जल योजना का पता ही नहीं है ऐसे में ग्रामीणों को कई किलोमीटर दूर से पानी लाना मजबूरी बना हुआ है। इन्हीं समस्याओं को देखते हुए जिले में करीब दस साल पहले ग्रामीण क्षेत्रों को पानी देने की योजना शुरू हुई थी। इनमें से 620 गांवों को शुद्ध पेयजल उपलब्ध कराया जा रहा है जबकि 330 गांव अब जल्द ही जुड़ जाएंगे। इसके अलावा अन्य गांवों के लिए भी प्रोजेक्टों को स्वीकृति मिल चुकी है। जिले में छापी, गुलेंडी, काली खार, भीमनी, माधवी और रेवा के पेयजल प्रोजेक्ट पूरे हो चुके हैं।
इन प्रोजेक्टों पर 250 करोड़ रुपए से भी अधिक खर्च हो चुके हैं। अब इन पेयजल प्रोजेक्टों से ग्रामीण क्षेत्रों में पानी की समस्या दूर हो चुकी है। छापी बांध से झालावाड़ और झालरापाटन सहित 220 से अधिक गांवों को पानी मिल रहा है। अभी कालीसिंध बांध की ऊंचाई बढ़ते ही इससे भी लोगों को पानी दिया जाएगा। इसके बाद झालावाड़ और झालरापाटन को कालीसिंध बांध से पानी दिया जाएगा जबकि छापी से 182 नए गांव जोड़ दिए जाएंगे।
असनावर. हैंडपंप पर पानी भरने के लिए लगी लाेगों की भीड़।
राजगढ़़ बांध से 55 गांवों में मिलेगा पीने का पानी: अबराजगढ बांध से भी लोगों को पानी मिलने लगेगा। इसके लिए स्वीकृति जारी हो चुकी है। करीब 67 करोड़ 17 लाख रुपए की लागत से 55 गांवों को फायदा होगा। इसमें 17 गांव तो नए जुड़ेंगे बाकी 38 पुराने गांव जो पानी की समस्या से जूझ रहे हैं उनको जोड़ा जाएगा। अभी राजगढ़ बांध का निर्माण चल रहा है। निर्माण पूरा होने के बाद यहां पेयजल प्रोजेक्ट पर ध्यान दिया जाने लगेगा। पीएचईडी के प्रोजेक्ट डिविजन को उम्मीद है कि बांध 2017 में पूरा हो जाएगा। इसके बाद डेम में पानी भरेगा। यहां अभी पेयजल प्रोजेक्ट के पहले चरण में इंटेक का काम करवाया जा रहा है। 2018 में लोगों को इस बांध से पानी देने का लक्ष्य रखा गया है। राजगढ़ बांध के पानी से डग क्षेत्र के लोगों को खासा फायदा मिल सकेगा।
इनकातैयार हुआ रोडमैप: जिलेमें कालीसिंध, परवन बांधों से पानी उपलब्ध कराने का भी रोडमैप तैयार किया गया है। इसके तहत कालीसिंध बांध से 60 नए गांवों को जोड़ा जाएगा तो परवन मनोहरथाना से 46 और परवन अकावद से 194 गांवों काे जोड़ने की योजना है। इसी तरह छापी विस्तार से 182 गांवों को जोड़ा जाएगा। इसके लिए प्रोजेक्ट डिविजन ने डीपीआर तैयार कर रखी है। जैसे ही बांधों को हरी झंडी मिलेगी वैसे ही यहां काम शुरू हो जाएंगे।
^ जिले में 950 गांवों को शुद्ध पेयजल उपलब्ध हो सकेगा। इसमें से 620 गांवों के लिए प्रोजेक्ट पूरे हो चुके हैं। 330 गांवों को पानी से जोड़ने का काम अभी चल रहा है। अशोकजैन, एसई, प्रोजेक्ट डिविजन
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva